b"\n_START_ARTICLE_\nPanzerarmee Afrika\n_START_SECTION_\nPansergruppe Afrika\n_START_PARAGRAPH_\nDa Afrikakorpset ble opprettet 11. januar 1941 var det offisielt underlagt den italienske kommandostrukturen i Afrika. I midten av 1941 opprettet Wehrmachts overkommando (OBW) en st\xc3\xb8rre kommandostruktur i Afrika, og opprettet et nytt hovedkvarter med navn \xc2\xabPansergruppe Afrika\xc2\xbb (tysk: Panzergruppe Afrika; italiensk: Gruppo Corazzato Africa). Den 15. august 1941 ble Pansergruppe Afrika aktivert med den nylig forfremma generall\xc3\xb8ytnant General der Panzertruppe Erwin Rommel i ledelsen. Pansergruppen kontrollerte Afrikakorpset, pluss noen andre enheter som ble sent til Afrika (blant annet 90. lette infanteridivisjon), samt to italienske korps: X.- og XX. korps.\n_START_SECTION_\nPanserarm\xc3\xa9 Afrika\n_START_PARAGRAPH_\nPansergruppe Afrika ble redesignert \xc2\xabPanserarm\xc3\xa9 Afrika\xc2\xbb (Panzerarmee Afrika, Armata Corazzata Africa) den 30. januar 1942.\n_START_SECTION_\nDen tysk-italienske panserarm\xc3\xa9\n_START_PARAGRAPH_\nPanserarm\xc3\xa9 Afrika ble redesignert \xc2\xabDen tysk-italienske panserarm\xc3\xa9\xc2\xbb (Deutsch-Italienische Panzerarmee, Armata Corazzata Italo-Tedesca) i oktober 1942, under den lange tilbaketrekningen etter tapet i det andre slaget om El Alamein, under Vest\xc3\xb8rkenfelttoget.\n_START_SECTION_\nArm\xc3\xa9gruppe Afrika\n_START_PARAGRAPH_\nI februar 1943 ble hovedkvarteret oppgradert til \xc2\xabArm\xc3\xa9gruppe Afrika\xc2\xbb (Heeresgruppe Afrika, Gruppo d'Armate Africa) for \xc3\xa5 administrere forsvaret av Tunisia under det siste stadiet av felttoget i Nord-Afrika. Arm\xc3\xa9gruppe Afrika inneholdt blant annet den tyske 5. panserarm\xc3\xa9 (5. Panzerarmee), og den italienske 1. arm\xc3\xa9._NEWLINE_Ledelsen av arm\xc3\xa9gruppen ble overf\xc3\xb8rt fra Rommel til Hans-J\xc3\xbcrgen von Arnim i mars. Han overgav seg med arm\xc3\xa9gruppen den 13. mai 1943, noe som endte aksemaktenes tilstedev\xc3\xa6relse i Afrika.\n_START_SECTION_\nSlagorden\n_START_PARAGRAPH_\nUt gjennom hele hovedkvarterets eksistens kontrollerte det Afrikakorpset, og ledet en rekke andre tyske og italienske enheter under brorparten av sin eksistens. Den f\xc3\xb8lgende oversikten av enheter er hentet fra lexikon-der-wehrmacht.de, med datoer rettet (se referanser)."